CELEX: 31980D0478
Language: el
Date: 1980-04-14 00:00:00
Title: 80/478/ΕΟΚ: Απόφαση τής Επιτροπής τής 14ης Απριλίου 1980 περί απορρίψεως τού χαρακτηριμού ως επιστημονικής τής συσκευής μέ τήν ονομασία «Data—Chron—time code generator, model 3100—251» καί «Data—Chron—time code translator, model 3200 —284»

Avis juridique important

|

31980D0478

80/478/ΕΟΚ: Απόφαση τής Επιτροπής τής 14ης Απριλίου 1980 περί απορρίψεως τού χαρακτηριμού ως επιστημονικής τής συσκευής μέ τήν ονομασία «Data—Chron—time code generator, model 3100—251» καί «Data—Chron—time code translator, model 3200 —284»  

Επίσημη Εφημερίδα αριθ. L 118 της 09/05/1980 σ. 0048 - 0048 Ελληνική ειδική έκδοση: Κεφάλαιο 02 τόμος 8 σ. 0208 

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Απριλίου 1980 περί απορρίψεως του χαρακτηρισμού ως επιστημονικής της συσκευής με την ονομασία "Data-Chron-time code generator, model 3100-251" και "Data-Chron-time code translator, model 3200-284"Η ΕΠΙΤΡΟΠΗ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς ως προς τους δασμούς του Κοινού Δασμολογίου εισαγωγής αντικειμένων εκπαιδευτικού, επιστημονικού ή μορφωτικού χαρακτήρα(1), όπως τροποποιήθηκε με τον κανονισμό (ΕΟΚ)  αριθ. 1027/79(2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 και περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(3), και ιδίως το άρθρο 7,  Εκτιμώντας:  ότι, με επιστολή της 9ης Οκτωβρίου 1979, η ιταλική κυβέρνηση ζήτησε από την Επιτροπή να θέσει σε λειτουργία τη διαδικασία που ήδη προβλέπεται στο άρθρο 7 του κανονισμού (ΕΟΚ) αριθ. 2784/79 προς το σκοπό του χαρακτηρισμού των συσκευών με την ονομασία  "Data-Chron-time code generator, model 3100-251" και "Data-Chron-time code translator, model 3200-284" προοριζομένων να χρησιμοποιούνται στα πλαίσια των στρατοσφαιρικών πειραμάτων εντός τηλεμετρικού σταθμού, σαν επιστημονικών ή μη και, σε περίπτωση  καταφατικής απαντήσεως, εάν συσκευές ισοδύναμης αξίας κατασκευάζονται επί του παρόντος στην Κοινότητα- ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων, αποτελουμένη από εκπροσώπους όλων των Κρατών Μελών, συνήλθε στις 26 Φεβρουαρίου 1980, στα πλαίσια της Επιτροπής Τελωνειακών Ατελειών, προς  το σκοπό εξετάσεως της προκειμένης περιπτώσεως- ότι από αυτή την εξέταση προέκυψε ότι οι εν λόγω συσκευές αποτελούνται από μία γεννήτρια σημάτων και μία συσκευή συγχρονισμού- ότι δεν διαθέτουν αντικειμενικά χαρακτηριστικά που να τις καθιστούν ειδικά κατάλληλες για επιστημονική έρευνα- ότι εξάλλου οι  συσκευές αυτού του είδους χρησιμοποιούνται κυρίως για την πραγματοποίηση δραστηριοτήτων μη επιστημονικών- ότι η χρησιμοποίηση που γίνεται αυτών των συσκευών στην προκειμένη περίπτωση δεν θα ηδύνατο αυτή μόνη να τους προσδώσει το χαρακτήρα επιστημονικής  συσκευής και ότι, συνεπώς, δεν δύνανται να θεωρούνται σαν επιστημονικές συσκευές,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ  Άρθρο 1  Οι συσκευές με την ονομασία "Data-Chron-time code generator, model 3100-251" και "Data-Chron-time code translator, model 3200-284" δεν πρέπει να θεωρούνται σαν επιστημονικές συσκευές.   Άρθρο 2  Η παρούσα απόφαση απευθύνεται στα Κράτη Μέλη.  Έγινε στις Βρυξέλλες, στις 14 Απριλίου 1980.  Για την Επιτροπή Etienne DAVIGNON Μέλος της Επιτροπής  (1) ΕΕ αριθ. Ν 184 της 15.7.1975, σ. 1.  (2) EΕ αριθ. Ν 134 της 31.5.1979, σ. 1.  (3) EΕ αριθ. Ν 318 της 13.12.1979, σ. 32.